Rikunarita-ORG/Wikinium huggingface dataset:
# Personnamn

Arabisk kalligrafi for Mahmud II av Osmanarriket som inneheld det personlege namnet *Mahmud*, tittelen *Han* ('khan'), patronymet *bin Abdulhamid*, og *muzaffer daima*, 'alltid sigrande' som eit slags tilnamn.
**Personnamn** er namn som viser til ein enkeltperson. Omgrepet kan visa til berre det personlege namnet, som me på norsk gjerne kallar **førenamn**, eller til det fullstendige namnet som kjenneteiknar ein person, og som ofte inneheld fleire namn i tillegg, som tilnamn, slektsnamn, klansnamn, patronymikon og metronymikon.

Personnamn kan fortelja noko om kven ein er, til dømes om ein er mann eller kvinne, og kven ein høyrer til. Det kan òg brukast til å symbolisera ein person, som i ein signatur. Å nekta nokon eit slikt namn kan oppfattast som at ein nektar dei personverd eller individualitet, og er mellom anna ofte blitt gjort i konsentrasjons- og fangeleirar.

Eit personnamn blir som regel gjeve til ungar kort tid etter fødselen, gjerne ved ein namngjevingsseremoni som dåp. Det kan endrast ved viktige høve, som ved overgangen frå barn til vaksen, når ein gifter seg eller får barn.
# Homofon

*For andre tydingar av oppslagsordet, sjå homofoni.*
**Homofon** er to eller fleire ord med ulikt opphav og ulik tyding som har lik uttale, men kan ha ulike skriveformer. Ein homofon er ei form for homonym.

I nokre norske dialektar er det mogleg å skilja visse homofonar på tonelaget (*gjerne* og *jernet*) eller ved ylike uttale, der til dømes *kjøre* og *tjøre* har distinkt forskjell på deler av Nordvestlandet, der t-en i *tjøre* er markant.

Nokre norske homofonar er:

* *jul* og *hjul*
* *vert*, *verdt*, *vært* og *hvert*
* *har* og *hard*
* *kjære* og *tjære*
* *gjerne*, *hjerne*
* *vinn* og *vind*

## Kjelder

* *Denne artikkelen bygger på «Homofon» frå Wikipedia på bokmål, den 18. september 2023.*